cyanic-selkie/wikianc huggingface dataset:
1958 m. Lietuvos šachmatų čempionatas
Lietuvos moterų šachmatų čempionatas
2-asis Lietuvos moterų šachmatų čempionatas vyko Vilniuje, 1958 m. gegužės 13–29 d. Jame dalyvavo 11 šachmatininkių iš šių Lietuvos miestų : Vilniaus – 5, Kauno – 4, Klaipėdos, Molėtų ir Radviliškio po 1 žaidėją.
Dėl Lietuvos čempionės titulo užvirė atkakli kova tarp Marijos Kartanaitės ir Vilhelminos Kaušilaitės. Tarpusavyje sužaidusios lygiosiomis ir turnyre, surinkusios po lygiai taškų (po 9,5 iš 11) jos pasidalijo 1–2 v.
Čempionės išaiškinimui tarp Marijos Kartanaitės ir Vilhelminos Kaušilaitės Vilniuje 1958 m. rugpjūčio 8–27 d. vyko papildomas mačas, kurį laimėjo M. Kartanaitė 4 : 3. Lietuvos moterų šachmatų čempione Marija Kartanaitė tapo trečią kartą. Bronzos medalis atiteko A. Stepanovičiūtei (7,5 tšk.).
Liupkiškės tvenkinys
Liupkiškės tvenkinys – tvenkinys Lietuvoje, Šalčininkų rajone, 7,5 km į šiaurę nuo Eišiškių, Liupkiškių kaime. Sudarytas užtvenkus bevardį upelį (Nezdilės intako Juršiškės upelio intakas, Versekos baseinas) 2,2 km nuo jo žiočių. Tvenkinys trikampio formos, ilgis iš pietryčių į šiaurės vakarus – 0,15 km, plotis – iki 0,08 km. Altitudė 158,3 m. Krantai žemi. Aplinkui plyti pievos ir dirbami laukai.
Elena Micheli
Biografija
Savo debiutiniame 2016 m. pasaulio šiuolaikinės penkiakovės čempionate Micheli neįveikė kvalifikacinio etapo ir bendroje įskaitoje liko 56-oje vietoje. 2018 m. laimėjo pasaulio universitetų žaidynių aukso medalį penkiakovės individualioje rungtyje.
2019 m. pasaulio šiuolaikinės penkiakovės čempionate penkiakovininkė iškovojo sidabro medalį penkiakovės individualioje rungtyje bei iškovojo olimpinį kelialapį. Savo debiutinėse 2020 m. vasaros olimpinėse žaidynėse Micheli buvo eliminuota jojimo rungties metu ir bendroje įskaitoje užėmė 33-ią vietą.
2022 m. sportininkė pirmą kartą tapo pasaulio čempione. 2023 m. italė laimėjo pasaulio taurės finalą ir pelnė olimpinį kelialapį.
Slovėnijos futbolo varžybos 1992–1993 m.
Slovėnijos futbolo varžybos 1992–1993 m.
Mateikonių tvenkinys
Mateikonių tvenkinys – tvenkinys Lietuvoje, Šalčininkų rajone, 2,5 km į šiaurės rytus nuo Eišiškių, į rytus nuo Mateikonių kaimo. Tvenkinio ilgis iš pietryčių į šiaurės vakarus – 0,12 km, plotis – iki 0,09 km. Tvenkinys gausiai užžėlęs vandens augalija. Altitudė 153,1 m. Krantai žemi, pietryčiuose apaugę medžiais. Aplinkui plyti dirbami laukai. Vandens perteklius nuteka į vakarine pakrante tekantį upelį (Versekos upės intakas).
Putrišių apylinkė
Putrišių apylinkė – Lietuvos TSR administracinis-teritorinis vienetas pietų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Balbieriškio valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Mackių apylinkės.
Kiso kalnai
thumb|250px|Kiso kalnai. Nakamorimaru ir Osavos viršūnės
Kiso kalnai  – kalnų grandinė Japonijoje, Honšiū salos centrinėje dalyje, Nagano ir Gifu prefektūrose. Kartu su Hidos ir Akaišio kalnais sudaro Japonijos Alpes. Ilgis ~150 km. Aukštis iki 2956 m (Kisokomos k.).
Kalnai sudaryti daugiausia iš granito. Būdingas alpinis reljefas su stačiais šlaitais. Papėdėse auga tankūs spygliuočių miškai.
Roanokas (upė)
Roanokas  – upė rytų JAV, Virdžinijos ir Šiaurės Karolinos valstijose. Prasideda Apalačų kalnų sistemoje, Žydrųjų kalnų rytiniame šlaite. Aukštupyje teka giliu slėniu. Toliau teka į pietryčius Pidmonto plynaukšte ir Atlanto vandenyno žemuma. Įteka į Atlanto vandenyno Albemarlo užutėkį.
Roanoko upės slėnyje kūrėsi vienos pirmųjų Anglijos kolonijų Amerikoje – Roanokas, Virdžinija, Karolina.
Marišas
Marišas (Mariś) – dievas etruskų mitologijoje. Šios dievybės funkcijos nėra aiškios; kai kada Marišas laikomas romėnų karo dievo Marso atitikmeniu, tačiau pastarąją dievybę etruskų mitologijoje atitinka Laranas. Pasak amerikiečių istorikės Nancy de Grummond, Marišas yra romėnų genijaus atitikmuo.
Ilja Aksionovas
Ilja Aksionovas (, g. 1996 m. birželio 10 d. Visagine) – Lietuvos dainininkas, daugelio muzikinių ir talentų konkursų laureatas.
Biografija
Tėvai – Natalija ir Aleksandras Aksionovai, turi 4 metais jaunesnę seserį Poliną ir 17 metų jaunesnę seserį Uljaną (gim. 2013 m.). Dainuoja nuo 3 m., kai darželio auklėtoja įžvelgė berniuko talentą. Nuo 7-erių mokėsi Č. Sasnausko muzikos mokykloje (vadovė Vita Pimpienė), skambina fortepijonu, 10 metų lankė sportinių šokių būrelį. 2010 m. kartu su mama ir seserimi persikraustė iš Visagino į Vilnių. Čia įstojo į M. K. Čiurlionio menų gimnaziją, o dainavimo mokosi pas operos solistą, Lietuvos muzikos ir teatro akademijos prof. V. Noreiką. Baigęs, planuoja studijuoti LMTA. Mokosi groti smuiku, lanko akrobatikos pamokas.
Vaikystėje ir paauglystėje iki balso mutacijos I. Aksionovas buvo diskantas. Po 2008 m. rudenį įvykusios atrankos, kurioje jį išrinko iš apie tūkstančio pretendentų ir turėjęs per rekordiškai trumpą laiką (vieną mėnesį) paruošti ir muzikinį (375 puslapių partitūrą), ir sceninį tekstą, 2009 m. sausio 27 d. debiutavo Mažojo princo vaidmeniu Lietuvos nacionalinio operos ir baleto teatro R. Portman operoje vaikams „Mažasis princas“ Šį vaidmenį vaidino ne tik 2009 m., bet ir 2010 bei 2011 metais. Taip pat vaidino Pažą G. Verdi operoje „Rigoletas“, dainavo E. Balsio oratorijoje „Nelieskite mėlyno gaublio“, XIV–ame Pažaislio muzikos festivalyje – L. Bernsteino veikale „Mišios“ ir kt.
Labiausiai išgarsėjo 2010 m. rugsėjo mėn., atlikęs dainą „You Raise Me Up“ LNK talentų konkurso „2 minutės šlovės“ pačioje pirmoje laidoje (kurioje po pusmečio tapo laureatu), komisijos nario, pramogų verslo veterano Arūno Valinsko buvo pavadintas „Vienu didžiausių stebuklų per mano 25 metus šou versle“. Netrukus po išgarsėjimo buvo pakviestas dalyvauti ir LNK dainų konkurse „Lietuvos daina“, kuriame su visomis 4 atliktomis dainomis („Laužo šviesa“, „Mamai“, „Reikėjo berniukams“ su Merūnu ir „O mes – vaikai“ su Merūnu) pateko į pusfinalį ir su abejomis solinėmis dainomis („Mamai“ ir „Laužo šviesa“) pateko į konkurso finalą. Finale grupės Foje dainai „Laužo šviesa“ laimėjo 2-ą vietą. Buvo pakviestas dalyvauti ledo čiuožėjų M. Drobiazko ir P. Vanago šou „Liepsnojantis ledas“.
2011 m. dalyvavo LNK laidoje Lietuvos miestų kovose „Supermiestas“, kurioje atstovavo gimtąjį Visaginą – jauniausią Lietuvos miestą. Pasirodęs 7-ių laidų muzikinėje rungtyje iš 9-ių, už 6 komisijos vertinamus pasirodymus tik vieną kartą negavo visų dešimtukų. Visaginas pasiekė finalą ir iš Lietuvos miestų užėmė 3-ą vietą bei pelnė žiūrovų simpatijų prizą.
2011 m. sausio–birželio mėn. kartu su savo mokytoja Vita Pimpiene dalyvavo LNK muzikiniame projekte „Žvaigždžių duetai 5“, kuriame buvo labiausiai žiūrovų palaikomas duetas, daugiausiai kartų gavęs 1-ą vietą. Buvo tarp lyderių su kūriniais „Kol Tu Šalia Buvai“, „Gira Con Me“, „Opera No. 2“ (iš dainininko Vito repertuaro), sakraline giesme „Pie Jesu“ iš Andrew Lloyd Webber gedulingųjų mišių „Requiem“ ir kt. Projekto finale duetas vėl sulaukė didžiausio žiūrovų palaikymo, o susumavus su komisijos balais, laimėjo 2-ą vietą ir sidabrinius mikrofonus.
Dalyvavo ir daugybėje proginių renginių: Šv. Kristoforo statulėlių įteikimo ceremonijoje, labdaros renginyje „Mums reikia tavęs“, „Auksinių širdžių“ apdovanojimai, „Atsisveikinimas su delfinais“, LNK „Gerumo diena“ ir kt.
Dainavo duetu su: Vita Pimpiene, Lidija Gurova, Viktorija Pak, Marta Lukošiūte, Merūnu, Liepa Mondeikaite, taip pat Evelina Sašenko, Vaidu Vyšniausku, choru „Ąžuoliukas“ ir kt.
2014 m. I. Aksionovas kartu su žinomu dainininku Dima Bilanu nusifilmavo rusų režisieriaus Jurijaus Vasiljevo meilės dramoje „Muzika lede“ apie Pirmojo pasaulinio karo laikus.
Radijo singlai
Visoms dainoms, išskyrus „Take Me as I am“, buvo sukurti vaizdo klipai.
Vartų apylinkė (Prienai)
Vartų apylinkė – Lietuvos TSR administracinis-teritorinis vienetas pietų Lietuvoje.
William Ewart Gladstone
Viljamas Juartas Gladstonas (, – ) – britų valstybės veikėjas, liberalų partijos politikas, per savo 60 metų politinę karjerą keturis kartus (ne iš eilės) ėjo ministro pirmininko pareigas – daugiausiai kartų iš visų ministrų pirmininkų Didžiosios Britanijos istorijoje. Gladstonas taip pat keturis kartus ėjo iždo kanclerio pareigas.
1832 m. pirmą kartą išrinktas į Bendruomenių rūmus. Gladstonas ėjo ministro pareigas abejose konservatoriaus Roberto Pylio vyriausybėse. 1846 m. prisijungė prie nuo konservatorių atsiskyrusios Pylitų frakcijos, kuri galiausiai 1859 m. prisijungė prie naujai susikūrusios Liberalų partijos. Dirbo iždo kancleriu Džordžo Hamiltono-Gordono (1852–1855 m.), Henrio Džono Templo (1859–1865 m.) ir Džono Raselo (1865–1866 m.) vyriausybėse. Gladstono politinė lygių galimybių ir opozicijos prekybos protekcionizmui doktrina buvo vadinama Gladstono liberalizmu. Jis buvo populiarus darbininkų klasei priklausančių piliečių tarpe ir buvo vadinamas „žmonių (liaudies) Viljamu“.
1868 m. Gladstonas pirmą kartą buvo paskirtas į ministro pirmininko postą. Pirmoji Gladstono vyriausybė priėmė daugybę reformų, įskaitant Airijos bažnyčios atskyrimą nuo valstybės, slapto balsavimo įvedimą. Po nesėkmės 1874 m. rinkimuose Gladstonas atsistatydino iš Liberalų partijos pirmininko posto. 1876 m. grįžo į politiką. Po 1880 m. eilinių parlamento rinkimų Gladstonas suformavo savo antrąją vyriausybę, priėmė Trečiąjį Reformų aktą, susidūrė su krizėmis Egipte ir Airijoje.
1886 m. Gladstonas suformavo trečiąją vyriausybę, pasiūlė suteikti Airijai savivaldą, tačiau šį pasiūlymą Bendruomenių rūmai atmetė, o Liberalų partija susiskaldė ir beveik 20 metų nelaimėjo rinkimų. 1892 m. Gladstonas, būdamas 82 metų amžiaus, suformavo savo paskutiniąją vyriausybę. Antrasis Airijos savivaldos įstatymas buvo priimtas Bendruomenių rūmuose, tačiau 1893 m. atmestas Lordų Rūmuose. Vėliau Airijos savivaldos klausimas buvo išimtas iš pagrindinės liberalų partijos darbotvarkės. Gladstonas, būdamas 84 metų amžiaus, atsistatydino iš premjero posto 1894 m. Jis buvo vyriausias ministras pirmininkas ir vienintelis, ėjęs šias pareigas 4 kartus ne iš eilės.
Istorikai dažnai laiko Gladstoną vienu iškiliausiu Britanijos lyderių.
1982 m. pasaulio moterų rankinio čempionatas
1982 m. pasaulio moterų rankinio čempionatas – 8-asis pasaulio moterų rankinio čempionatas, kuris vyko 1982 m. gruodžio 2 - gruodžio 12 dienomis Budapešto, Zalaegersego, Debreceno, Dėro, Egerio, Pėčo, Miškolco, Solnoko ir Vesprėmo miestuose Vengrijoje.
Žiūronių apylinkė
Žiūronių apylinkė – Lietuvos TSR administracinis-teritorinis vienetas pietų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Balbieriškio valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Mackių apylinkės.
Navakonių I tvenkinys
Navakonių I tvenkinys – tvenkinys Lietuvoje, Šalčininkų rajone, 3 km į rytus nuo Pabarės. Sudarytas užtvenkus bevardį upelį (Šalčios upės intakas) 2,7 km nuo jo žiočių. Tvenkinio ilgis iš pietų į šiaurę – 0,09 km, plotis – iki 0,07 km. Altitudė 152,6 m. Krantai žemi. Aplinkui plyti pievos. Šalia įsikūrę Navakonių ir Anskonių kaimai.
Bernulio dėsnis
miniatiūra|right|Kinetinė energija didėja skysčio slėgio sąskaita – slėgių skirtumą nevienodo pločio cilindruose atspindi dviejų vandens stulpelių aukščio skirtumas miniatiūra|right|Eksperimento su Venturio matuokle vaizdo įrašas
Bernulio dėsnis – fizikinis dėsnis, taikomas fluidų (skysčių, dujų) dinamikoje. Jis teigia, kad fluido greitis padidėja tuo pačiu metu, kai sumažėja slėgis arba sumažėja fluido potencinė energija. Dėsnis pavadintas Danielio Bernulio garbei, buvo paskelbtas 1738 m. jo knygoje „Hydrodynamica“. Nors Bernulis padarė išvadą, kad slėgis mažėja, kai srauto greitis didėja, tik Leonardas Oileris 1752 m. užrašė Bernulio lygtį įprasta forma. Šis dėsnis taikomas izentropiniams srautams, kuomet negrįžtamų procesų (pvz., turbulencijos) ir neadiabatinių procesų (pvz., šilumos spinduliuotės) poveikis yra nežymus ir gali būti ignoruojamas.
Bernulio dėsnis gali būti taikomas įvairių tipų fluidų srautams, kuriuos apibūdina įvairios Bernulio lygties formos; esama įvairių Bernulio lygčių skirtingiems srautams. Paprasta Bernulio lygties forma galioja nespūdiesiems srautams (pvz., daugumai skysčių ir dujų srautų, kurių judėjimas apibūdinamas žemu Macho skaičiumi). Sudėtingesnės lygties formos gali būti taikomos spūdiesiems srautams, esant didesniam Macho skaičiui.
Bernulio dėsnis gali būti grindžiamas energijos tvermės principu. Tai reiškia, kad pastoviame sraute visų energijos formų, esančių fluide, kiekis yra vienodas visuose to srauto linijų taškuose. Tam reikia, kad kinetinės, potencinės ir vidinės energijos kiekis išliktų pastovus. Tokiu būdu, skysčio greičio padidėjimas - turint omenyje jo kinetinę energiją (padidėjusį dinaminį slėgį) - vyksta tuo pačiu metu mažėjant jo potencinės energijos (įskaitant statinį slėgį) ir vidinės energijos kiekiui. Jei skystis teka iš rezervuaro, visų energijos formų suma yra vienoda visuose srautuose, nes rezervuare energija vieneto tūriui (slėgio ir gravitacinio potencialo parametrų ρgh suma) yra visur vienoda.
Bernulio dėsnis taip pat gali būti išvestas tiesiogiai iš II Niutono dėsnio. Jei nedidelis kiekis fluido teka horizontaliai iš aukšto slėgio srities į žemo slėgio sritį, tada didesnis slėgis yra pabaigoje, o ne priekyje. Tai suteikia grynosios jėgos tekančiai medžiagai, pagreitina ją sraute.
Bernulio lygtis
Bendroji Bernulio lygties forma, tinkanti bet kuriam pasirinktam taškui nespūdžiojo fluido sraute:
Čia: v - srauto greitis pasirinktame taške, g – pagreitis, z - aukštis virš atskaitos taško, p - slėgis pasirinktame taške, ρ – tankis visuose srauto taškuose.
Lygčiai taikyti yra papildomų sąlygų: srautas turi būti pastovus, jo parametrai (greitis, tankis ir kt.) bet kuriuo momentu negali kisti laike, srautas turi būti nesuspaustas (nors slėgis kinta, tankis turi išlikti pastovus), klampumo sukeliamos trinties jėgos turi būti nežymios. Daugeliu atvejų taikant Bernulio lygtį, galima ignoruoti ρgz parametrą, kuris sraute yra palyginti nežymus. Pavyzdžiui, lėktuvo skrydžio atveju aukščio z pokytis judėjimo srauto atžvilgiu yra toks mažas, kad ρgz gali būti praleistas. Tai leidžia pateikti Bernulio lygtį supaprastinta forma:
Čia: p0 vadinamas „visuminiu slėgiu“, q yra „dinaminis slėgis“. Statinis slėgis apibūdina oro potencinę energiją, dinaminis slėgis – jo kinetinę energiją. Statinis ir dinaminis slėgiai sudaro visuminį slėgį, kuris apibūdina srauto pilnutinę energiją.
Lotynų kalbos gramatika
Lotynų kalba, kaip ir kitos senosios indoeuropiečių kalbos, yra linksniuojama, o tai leidžia laisvą žodžių tvarką sakiniuose. Lotynų kalboje yra 5 daiktavardžių linksniuotės ir 4 veiksmažodžių asmenuotės. Lotynų kalboje nėra artikelių. Lotynų kalbos veiksmažodis asmenuojamos keturiomis pagrindinėmis asmenuotėmis. Kai kurie trečiosios asmenuotės veiksmažodžiai dar turi šiek tiek skirtingų asmenavimo tipų. Žodynuose nurodomos keturios pagrindinės formos, iš kurių galima išvesti kitas veiksmažodžio formas:
Kategorijos
Lotynų kalbos veiksmažodžio gramatinės kategorijos ir jų turinys:
Asmenuojamų formų reikšmė
Lotynų kalboje laikų sistema yra kitokia nei lietuvių. Trys laikai yra infektiniai, tai praesēns, imperfectum ir futūrum pirmasis laikas; trys yra perfektiniai: perfectum laikas, plūsquamperfectum ir futūrum antras. Perfekto sistemos laikai reiškia esantį užbaigtą veiksmą (perfectum laikas; žodis perfektas – perfectum – lotynų gramatikoje naudojamas dviem prasmėmis: reiškia perfektinį, atliktinį veikslą ir vieną iš trijų šio veikslo laikų) arba veiksmą vykusį anksčiau kito veiksmo (plūsquamperfectum ir futūrum II), infekto sistemos – nebaigtą, veiksmą esantį, buvusį arba būsimą eigoje. Infekto ir perfekto laikai turi skirtingus kamienus. Pvz., veiksmažodžio laudāre – girti, infekto kamienu vadinama laudā-, o perfekto – laudāv-. Veiksmažodžio esse – būti, infektiniai laikai turi kamieną (e)s- (er-): sum – esu, eram – buvau, būdavau, erō – būsiu, o perfektiniai laikai turi kamieną fu-, perfektas yra fuī – buvau, pabuvau, kiti du laikai – sudėtinių formų: fu-eram – buvęs/būdavęs/pabuvęs buvau ir fu-erō – buvęs/būdavęs/pabuvęs būsiu.
Laikas perfektas (perfectum) yra kilęs iš senovinio perfekto ir aoristo. Jo perfektinė reikšmė yra esamuoju momentu jau esantis atliktas veiksmas, pvz., esu padaręs. Aoristinė (gr. aoristos – neapibrėžtas), reikšmė yra praeityje baigtas veiksmas, nepaisant to ar jo padariniai veikia ir dabar, ar ne. Pvz., lietuvių kalbos "pamačiau, mačiau" taip pat yra suprantamas arba kaip neturintis ryšio su dabartimi (t. y., pamačiau praeityje), arba kaip turintis (t. y., pamačiau ir dabar esu pamatęs). Aoristą turėjo graikų, sen. slavų ir kitos indoeuropiečių kalbos. Lotynų perfekto gramatinis laikas, pvz., vīdī – pamačiau, yra vienos formos ir perfektinei, ir aoristinei reikšmėms. Kiti du perfektiniai laikai reiškia veiksmo vykimą anksčiau kito veiksmo ir vartojami sudėtiniuose sakiniuose. Plūsquamperfectum laikas reiškia veiksmą įvykusį anksčiau kito veiksmo, pvz., kai pabudau, saulė buvo (iki pabundant) patekėjusi. Futūrum secundum laikas reiškia veiksmą, kuris bus įvykęs anksčiau kito būsimo veiksmo, pvz., kai pabusiu, saulė bus (iki pabundant) patekėjusi. Jų formos yra sudėtinės, padaromos pridedant veiksmažodžio būti formas, pvz., vīd-eram ir vīd-erō. Neveikiamosios rūšies perfekto laikai padaromi iš neveikiamojo dalyvio ir būti infektinių formų: vīsus sum – buvau pamatytas; esu pamatytas, vīsus eram – buvau pamatytas, buvau buvęs pamatytas, vīsus erō – būsiu pamatytas, būsiu buvęs pamatytas. Lentelė perdaryta pagal.
Lotynų kalbos pasyvas yra vientisos formos, kaip ir aktyvas, o lietuvių kalboje – sudėtinis, pvz.: esu matomas ir videor – esu matomas, pasimatau (kam nors). Prasmė pasimatau (kam nors) yra sangrąžinė ir suprantama jau kaip aktyvinis, veikiamosios rūšies veiksmas.
Lotynų pasyvas kilo iš vadinamojo medijo (medium) reiškiančio sangrąžinį veiksmą (mediją turėjo, pvz., senovės graikų kalba). Jo liekanų pasitaiko klasikinėje lotynų kalboje, nes kai kurių veiksmažodžių pasyvinės formos kartais vartojamos pasyvine, o kartais sangrąžine prasme. Taip pat būtent šią prasmę turi deponentiniai, vien tik pasyvines formas turintys veiksmažodžiai: pvz., mīror – žaviuosi (mīro-r : žaviuo-si, mīrā-ris : žaviesi). Kai kurie veiksmažodžiai turi abiejų rūšių reikšmes, pvz., vertō – verčiu ir verčiuosi. Vietoje sangrąžinio pasyvo dažnai vartojamas ir aktyvas su įvardžiu sē (galininko linksnis), pvz., sē vertit – sukasi. Kartais pasyvą gali atstoti negalininkinis veiksmažodis: ab hoste cadere – žūti nuo priešo.
Deponentiniai veiksmažodžiai yra tokie, kurie turi tiktai neveikiamosios rūšies formas ir reikšme yra veikiamosios rūšies (dēpōnere – atidėti į šalį; verba dēpōnentia – atidedantieji į šalį aktyvinę rūšį), pvz., mīror, mīrātus sum, mīrārī – žavėtis. Jie turi kelias aktyvines formas: esamą veikiamą dalyvį (mīrāns, mīrantis – besižavintis, besižavinčio), būsimą veikiamą dalyvį (mīrātūrus, a, um – besižavėsiantis, besižavėsianti), būsimą veikiamą bendratį (mīrātūrus, a, um esse – būti besižavėsiančiam, -iai). Liepiamoji nuosaka (II asmuo) jiems daroma pridedant prie kamieno vienaskaitoje -re ir daugiskaitoje -minī (mīrāre – žavėkis; tokia pati forma, arba mīrāris, reiškia ir žaviesi; mīrāminī – žavėkitės; tokia pati forma reiškia ir žavitės), trečios asmenuotės žodžiai čia turi įterptinius balsius (ūtor, ūsus sum, ūtī – naudotis: ūt-e-re, ūt-i-minī). Deponentinių veiksmažodžių yra iš visų asmenuočių (arbitror, arbitrātus sum, arbitrārī – manyti; cōnfiteor, cōnfessus sum, cōnfitērī – prisipažinti; loquor, locūtus sum, loquī – kalbėti; experior, expertus sum, experīrī – bandyti).
Pusiau deponentiniai (sēmidēpōnentia) veiksmažodžiai yra tokie kurių infekto kamieno formos būna veikiamosios rūšies, o perfekto kamieno – neveikiamosios rūšies (reikšmė veikiamosios). Pavyzdžiai: audeō, ausus sum, audēre – išdrįsti, fīdo, fīsus sum, fīdere – pasitikėti; ir kt. Yra šiek tiek veikiamosios prasmės veiksmažodžių, kurių infekto kamieno formos yra neveikiamosos, o perfekto – veikiamosios, pvz., revertor, revertī, revertī – grįžti; dēvertor, dēvertī, dēvertī – užsukti, užvažiuoti; assentior, assēnsī (ir assēnsus sum), assentīrī – sutikti, pritarti.
Asmens, rūšies, skaičiaus
Asmens galūnės nurodo asmenį, kartu nusako rūšį ir skaičių, o dar ir vieną laiką – perfektą, turintį atskiras asmens galūnes. Asmens galūnių kaitymas vadinamas asmenavimu, taikomu gramatiniuose laikuose bei dar aprašomajame asmenavime. Veikiamojoje rūšyje infekto sistemos laikai turi vienodas galūnes, perfekto laikas turi savotiškas galūnes, o likę du perfekto sistemos laikai turi tokias pat galūnes kaip ir infekto laikai, nes yra padaryti iš perfekto kamieno ir pridėtų infektinių būti formų. Taigi asmens galūnės nurodo ir vieną laiką, perfektą (tačiau nuo infekto laikų jisai skiriasi ir kamienu).
Neveikiamojoje rūšyje infekto laikų asmens galūnės visiems vienodos, o perfekto laikai jų neturi, nes yra sudėtiniai, padaryti iš būtojo dalyvio ir veiksmažodžio būti formų: vīsus sum (buvau (pa)matytas; esu (pa)matytas; pažodžiui: (pa)matytas esu), vīsus eram (buvau (pa)matytas (iki kažkam vykstant) / buvau buvęs (pa)matytas; pažodžiui: (pa)matytas buvau), vīsus erō (būsiu (pa)matytas (iki kažkam vykstant) / būsiu buvęs (pa)matytas; pažodžiui: (pa)matytas būsiu).
Kaip parodyta lentelėje, yra du alternatyvių formų atvejai: II asmens neveikiamosios rūšies (formos su -re sutampa su bendratimi) ir III asmens perfekto (formos su -ėre sutampa su antros asmenuotės bendratimi, jei perfekto ir infekto kamienai vienodi, kas pasitaiko retokai).
Tiesioginės nuosakos laikų
Pirmas tiesioginės ir konjunktyvo nuosakų laikų skirtumas – skirtingi infekto ir perfekto sistemos laikų kamienai. Tiesioginės nuosakos laikai praesēns ir perfectum yra formo,s prie kamieno turinčios pridėtas tiktai asmens galūnes. Prezento laiko pirmos asmenuotės žodžiams kamiengalio balsis a pirmojo asmens formoje susilieja su ō: laudō < laudā-ō, laudor < laudā-or. Trečios asmenuotės prezento kamieno jie baigiasi priebalsiu, pvz., leg-ě-re "skaityti"; trumpoji ě čia yra įterptinė dėl patogesnio tarimo, prieš priebalsį (visų asmenų galūnėse, išskyrus pirmąjį) įterpiamas lengviausiai ištariamas balsis – i, prieš r (neveikiamosios rūšies antras asmuo, bendratis) – e, prieš nt – u. Ketvirtos asmenuotės trečio asmens daugiskaitos forma yra gavusi įterptinį u prie galūnės nt pagal analogiją su trečios asmenuotės formomis – jos sutampa tuo, kad turi balsį i, nors trečios asm. formose jisai yra įterptinis garsas ir visur trumpas, o ketvirtos – kamiengalio, kaip ir pirmos ir antros asmenuočių atitinkami balsiai, ir ilgas, išskyrus padėtis kur sutrumpėja. Imperfectum laikui a, e kamienams pridedama galūnė -bā- (-ba-), priebalsiniam ir i kamienams pridedama -ē- (-e-): -ēbā- (-ēba-), pvz., audiēbam – klausiau, klausydavau. Futūrum I laikui pridedama -b-, trečios ir ketvirtos asmenuočių veiksmažodžių šis laikas padaromas savotiškai, pridedama -a- pirmame asmenyje ir -ē- (-e-) kituose. Tarp b ir asmens galūnės priebalsio įterpiamas balsis, taip pat kaip priebalsinio kamiengalio veiksmažodžiams prezento laiko formose.
Plūsquamperfectum laikui reikšti prie perfektinio kamieno pridedama imperfectum laiko būti forma, o futūrum secundum laikui pridedama futūrum pirmo laiko būti forma. Neveikiamojoje nuosakoje perfekto veikslo laikai yra sudėtiniai – padaromi iš neveikiamojo būtojo dalyvio (pvz., pagirtas, matytas, skaitytas, klausytas) ir veiksmažodžio būti atitinkamo laiko – esamo (perfekto laikui), būto (plūskvameperfektui), būsimo (futūrui antram) – ir asmens formų.
Matyti, kad susidaro vienas panašių formų atvejis, sutampa priebalsinio kamieno veiksmažodžių būsimasis laikas (išskyrus pirmą asmenį) su e kamiengalio esamuoju: legēs – skaitysi ir vidēs – matai, legēris – būsi skaitomas, vidēris – esi matomas. Esamajame laike šie tipai aiškiai skiriami, todėl žinant žodį šias formas skirti lengva. Esamojo laiko trečios ir ketvirtos asmenuotės veiksmažodžiai taip pat gali pasirodyti panašūs, ir jie greičiausiai yra atrodę panašūs lotynams, nes ketvirtos asmenuotės veiksmažodžių trečio asmens dgs. forma istoriškai buvo papildyta pridedant savaime čia nereikalingą u, pagal trečios asmenuotės formą, kur balsis yra reikalingas lengvesniam tarimui ir lengviausias ištarimas yra u. Tačiau tarp šių dviejų tipų yra aiškus skirtumas: ketvirtos asmenuotės veiksmažodžių kamiengalis yra ilgas i, kaip pirmos ir antros yra ilgi a, e, o trečios asm. veiksmažodžiuose i yra įterptinis / jungiamasis dėl patogesnio tarimo ir trumpas. Ketvirtos asmenuotės imperfektas ir futūras I padaryti sekant trečios asmenuotės formas.
Konjunktyvo nuosakos laikai
Du konjunktyvo laikai, imperfektas ir perfektas, veikiamojoje rūšyje turi formas su r, kuri gali sunkinti šias formas atskirti nuo neveikiamosios rūšies formų, kurių galūnėse būna balsis r (išskyrus antro asmens daugiskaitą – minī; taip pat šio asmens vienaskaitoje r nėra gale – ris / re). Taip pat gali pasitaikyti šių dviejų laikų formų, gana panašių tarp savęs, pvz., (perf. ir imperf.) lēgerit ir legeret; vīderit ir vidēret.
Įmanoma, kad imperfektas, prieš asmens galūnę turintis -ē- (-e-) primintų kitas formas turinčias -ē- (-e-) analogiškoje galūninėje padėtyje: konjunktyvo prezento pirmos asmenuotės, tiesioginės nuosakos prezento antros asmenuotės (išskyrus pirmą asmenį), futūro I trečios-ketvirtos asmenuočių (išskyrus pirmą asmenį). Konjunktyvo imperfektas nuo šių formų skiriasi tuo, kad prieš tą e dar turi r, kuri šaknyje turbūt pasitaiko retai, taigi, leidžia gana lengvai skirti kad tai konjunktyvo imperfektas. Taip pat ši -rē- galūnė, antroje ir trečioje asmenuotėje esanti -ēre- (-ere-) primena -eri-, -eri-, -erā- (-era-) galūnes. Reikia atsiminti, kad konjunktyvo imperfektas turi -ē- (-e-) prieš asmens galūnes, kaip ir, pvz., pirmos asmenuotės prezente, kad tokia galūnė prieš asmens galūnes nebūdinga tiesioginei nuosakai apskritai, išskyrus kitokio tipo atvejį ē-kamieną ir atskirą atvejį trečios-ketvirtos asmenuočių futūrą I. Taigi, lyginant su keturiais susidarančiais -e-r- garsų sekos atvejais, konjunktyvas imperfektas yra vienintelis turintis -ē- (-e-) prieš asmens galūnes: -erē- (-ere-).
Konjunktyvo prezento formos turi ā (a), ē (e); pirmos asmenuotės konjunktyvinės formos (su ē / e), išskyrus pirmą asmenį, yra tapačios tiesioginės nuosakos antros asmenuotės esamajam laikui ir trečios-ketvirtos būsimajam. Ketvirta tiesioginės nuosakos asmenuotė (būsimajame laikas) prieš šį formantą turi ī (i), taigi ją lengva atskirti iš šito. Skirtumas tarp tiesioginės nuosakos antros asmenuotės esamojo laiko, trečios asmenuotės būsimojo ir konjunktyvo nuosakos pirmos asmenuotės esamojo laiko suprantamas žinant žodį ir iš sakinio prasmės. Pvz., leget, videt, laudet, legēmus, vidēmus, laudēmus ir kt. – visi padaryti iš infektinio kamieno ir prieš asmens galūnę visi turi ē (e). Taigi, skirtumas matosi žinant kitas formas, pvz., bendraties: leg-e-re, vidē-re, laudā-re. Atpažįstant žodį su tokia ē (e), kai tas žodis nėra gerai žinomas ir neužtenkamai aišku iš aplinkybių, turbūt paprasčiausia pirma patikrinti ē-kamienį veiksmažodį, tiesioginės nuosakos prezentą; jei tai ne šitoks žodis, lieka priebalsinis veiksmažodis, būsimasis laikas, arba ā-kamienis veiksmažodis, konjunktyvas prezentas.
Imperfekto laiko konjunktyvinės formų vns. antras asmuo gali priminti tiesioginės nuosakos esamojo laiko antro asmens pasyvinę formą: laudārēs, legerēs ir laudāris (laudāre), legeris (legere).
Konjunktyvo perfektas visiškai sutampa, išskyrus pirmą asmenį, su tiesioginės nuosakos fūturo II laiku, abi formos yra perfektinės, turi perfektinį kamieną ir prieš asmens galūnes -eri-. Tiesioginėje nuosakoje, būsimajame laike tai yra būti veiksmažodžio asmenuojamos formos dalis, o konjunktyve kilę iš -isī- > -erī- > -eri-. Pirmo asmens formų skirtumas: lēgerim, lēgeram, lēgerō (konjunktyvo perfektas, tiesioginės nuosakos plūskvamperfektas ir futūras II).
Asmenavimo lentelė
Lentelėje įrašytos ir laikų bendratys, nors bendratis nėra asmenuojama, asmenavimui nepriklauso. Bendračių lotynų kalboje yra šešios – trijų laikų veikiamiosios ir neveikiamosios. Perfekto ir futūro II bendratys yra sudėtinės, išskyrus perfekto veikiamąją. Lietuvių kalboje bendratis yra viena, o kai kuriose kalbose, pvz., senovės graikų ir senovės indų buvo po dvylika bendračių. Sudurtinių bendračių dalyviai sakinyje gali turėti ir galininko formas, pvz., lēctūrus esse – pažodžiui: skaitysiantis būti, gali būti ir lēctūrum esse – pažodžiui: skaitysiantį būti. Lietuvių kalboje tokia sudėtinė bendratis sakoma skaitysiančiam būti. Futūro neveikiamosios rūšies bendratis padaroma iš supyno ir veiksmažodžio eiti (īre) neveikiamosios bendraties: īrī – būti einamam, eitis.
Asmenavimo reikšmių lentelėje pavyzdys (praesēns indicātīvī actīvī ir imperātīvī actīvī – prezentas indikatyvo aktyvo ir imperatyvo aktyvo/ esamasis laikas tiesioginės nuosakos veikiamosios rūšies ir liepiamosios nuosakos veikiamosios rūšies):
laudā-s lauda-t laudā-mus laudā-tis lauda-nt || giriu giri giria (jis, ji) giriame giriate giria (jie, jos)   || - laudā - - laudāte - || - girk - - girkite - || ''I II III I II III   || vienaskaita''
daugiskaita
Aprašomasis asmenavimas
Aprašomuoju asmenavimu (coniugātiō periphrastica) vadinamas vienas veiksmažodžio esse samplaikoje su dalyviu asmenavimo atvejis, kuris nepriklauso gramatiniams laikams (tai yra, neturi vientisos, nesudėtinės formos ir turi ne laiko reikšmę; laiko, konkrečiai būsimojo, reikšmė sudaro tik dalį reikšmės ir yra antrinė šalia reikiamybės reikšmės. Vientisos formos taip pat neturi gramatiniams laikams priskiriamas perfektinis pasyvas, bet pagal prasmę jis yra perfektinio aktyvo atitikmuo). Junginys susideda iš veikiamosios rūšies būsimojo laiko dalyvio ar gerundyvo (reikiamybės arba neveikiamosios rūšies būsimasis dalyvis) ir esse asmenuojamų formų, veikiamojoje rūšyje reiškia ketinimą, ruošimąsi ką nors daryti, o neveikiamojoje – reikiamybę. Kaip matyti neveikiamieji posakiai (pvz., pamatytina) lotynų ir lietuvių kalbose beveik sutampa ne tik formos tipu bet ir prasme, bet lotynų kalboje reikėjimo prasmė greičiausiai stipresnė (pvz., "reikia pamatyti" greičiausiai bus suprasta kaip sipresnė reikėjimo prasmė nei "pamatytina").
Daiktavardžiai
Daiktavardžiai (įskaitant tikrinius daiktavardžius ir įvardžius) turi:
Šaltiniai
Latin
Žagarių apylinkė (Prienai)
Žagarių apylinkė – Lietuvos TSR administracinis-teritorinis vienetas pietų Lietuvoje.
Brieksynės kapinių koplyčia
Brieksynės kapinių koplyčia – koplyčia, esanti rytų Latvijoje, Balvų savivaldybėje, Baltinavos valsčiuje, Brieksynės kaimo katalikų kapinėse. Pastatyta XX a. 2-ajame dešimtmetyje. Vietinės reikšmės istorijos ir architektūros paminklas.
Iš lauko riedulių pastatyta koplyčia stovi ant atskiros, 128 m aukščio kalvos įrengtose kapinėse. Pagal padavimą, čia kadaise prasmego bažnyčia. Šalia koplyčios, iš kairės, yra skulptoriaus Bertulio Bulos sukurtas antkapinis paminklas su Marijos statula katalikų dvasininkui Mikeliui Jermacanui (1911-1986). Nuo kapinių atsiveria platus kraštovaizdis link Baltinavos ir Abrenės pasienyje su Rusija.
2018 m. koplyčia buvo atnaujinta. Statybos darbų projekte buvo numatytas mūro sienų paviršių restauravimas (valymas, siūlių užpildymas), medinių fasadų dalių keitimas (kolonų ir stogo kraštų apkalimas), vidaus patalpos remontas, dažymas, langų ir durų atnaujinimas pagal 1972 m. nuotrauką.
Kremnica
Kremnica – miestelis Žiaro prie Hrono apygardoje, Banska Bistricos krašte, Slovakijoje. Gerai išsilaikęs viduramžių miestas pastatytas virš svarbių aukso kasyklų ir turi seniausią pasaulyje vis dar veikiančią kalyklą. Pirmą kartą paminėtas 1328 m.
Istorija
Kremnicos buvo vienas pagrindinių kalnakasybos rajonų pasaulyje viduramžiais ir šiais laikais dėl gausių aukso rūdos nuosėdų Kremnicos kalnuose.
Dėl pablogėjusių kalnakasybos sąlygų, gilesnių griežinių, kurie būdavo ir mažiau pelningi, visos kasyklos uždarytos 1970 m.
Navakonių II tvenkinys
Navakonių II tvenkinys – tvenkinys Lietuvoje, Šalčininkų rajone, 3 km į rytus nuo Pabarės. Sudarytas užtvenkus bevardį upelį (Šalčios upės intakas) 2,8 km nuo jo žiočių. Tvenkinio ilgis iš pietų į šiaurę – 0,11 km, plotis – iki 0,09 km. Altitudė 154,3 m. Krantai žemi, pietuose apaugę krūmais ir pelkėti. Aplinkui plyti pievos. Šalia įsikūrę Navakonių ir Anskonių kaimai. Pasroviui iškart telkšo Navakonių I tvenkinys.
Dmitrijus Polianskis
Dmitrijus Polianskis (, 1917 m. liepos 11 d. Lugansko srityje, Ukraina – 2001 m. spalio 8 d. Maskvoje) – TSRS partinis ir valstybės veikėjas, buvęs TSKP CK Politinio biuro narys.
Sanki ledo trasa
thumb Sanki ledo trasa – bobslėjaus, skeletono ir rogučių sporto ledo trasa šalia Krasnaja Polianos, Krasnodaro krašte, Rusijoje. Nutolusi apie 60 km nuo Sočio. Pastatyta specialiai 2014 m. žiemos olimpinėms žaidynėms. Antra Rusijoje ir viena iš septyniolikos šiuo metu veikiančių trasų pasaulyje.
Dmitrijus Polianskis
Biografija
1939 m. baigęs Charkovo žemės ūkio institutą, pradėjo dirbti komjaunimo Charkovo srities komiteto valstiečių jaunimo skyriaus vedėju. 1940 m. pradėjo tarnybą Raudonojoje Armijoje. Nuo 1942 m. iki 1945 m. buvo partinis funkcionierius Altajaus krašte, nuo 1945 m. – VKP(b) CK aparate.
Nuo 1949 m. iki 1952 m. – TSKP Krymo srities komiteto antrasis sekretorius, 1953–1955 m. – pirmasis sekretorius. Nuo 1952 m. iki 1953 m. dirbo Krymo srities vykdomojo komiteto pirmininku.
Nuo 1955 m. – TSKP Orenburgo srities, nuo 1957 m. – Krasnodaro krašto pirmasis sekretorius.
Sanki ledo trasa
Techniniai duomenys
Sanki ledo trasos ilgis yra 1814 m ir tai yra ilgiausia ledo trasa pasaulyje. Vertikalus trasos kritimas yra 131,9 m. Bobslėjaus trasa turi 19 posūkių, rogučių sporto 17–20 posūkių.
Dmitrijus Polianskis
Biografija
Nuo 1958 iki 1962 m. buvo Rusijos TSFR Ministrų tarybos pirmininkas. Nuo 1962 m. – TSRS Ministrų tarybos pirmininko pavaduotojas, nuo 1965 m. – pirmasis pavaduotojas.
1973–1976 m. buvo TSRS žemės ūkio ministru. Vėliau – diplomatinėje tarnyboje: nuo 1976 m. – TSRS ambasadorius Japonijoje, 1982–1987 m. – Norvegijoje.
D. Polianskis 1962 m. su grupe TSRS vadovybės narių buvo atvykęs į Novočerkaską malšinti gyventojų nepasitenkinimo valdžia ir pritarė šaunamųjų ginklų panaudojimui prieš demonstrantus. Būdamas Krymo srities vadovu 1954 m. pritarė Krymo perdavimui iš Rusijos Ukrainai.
Vlado Šlaito premija
Vlado Šlaito premija – literatūrinė kasmetinė premija, teikiama Ukmergėje, pavadinta iš čia kilusio poeto Vlado Šlaito (1920–1995) vardu. Premijos tikslas – garsinti poeto, didžiąją gyvenimo dalį praleidusio emigracijoje, kūrybą ir asmenybę, populiarinti ir akcentuoti jo kūryboje išreikštą ilgesį ir meilę gimtajam kraštui.
Istorija
Prieškaryje buvo įsteigta Ukmergės literatūros fondo premija, kuri kelerius metus iš eilės buvo skiriama už romantiškiausią metų literatūrinį kūrinį. Jos pirmaisiais laureatais 1937 m. tapo Vincas Mykolaitis-Putinas (už romaną „Krizė“), 1938 m. – Kazys Boruta (už knygą „Mediniai stebuklai”).
Premijos laureatai
Premija skirta:
Strielčių apylinkė
Strielčių apylinkė – Lietuvos TSR administracinis-teritorinis vienetas pietų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Prienų valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Mačiūnų apylinkės.
Investicijų valdymo įmonė
Investicijų valdymo įmonė – finansų įstaiga, teikianti investavimo paslaugas. Investicijų valdymo įmonės būna priklausomos (pvz., bankams, draudimo bendrovėms, priklausančios investicijų valdymo įmonės) arba nepriklausomos (savarankiški juridiniai vienetai).
Afganistano ir Irano konfliktas (2023)
Afganistano ir Irano pasienio konfliktas. 2023 m. gegužės mėn. Afganistano ir Irano pasienyje vyko pasienio susirėmimai, per kuriuos Talibano pajėgos užpuolė Makaki, tačiau puolimas buvo atremtas. thumb|270px|Afganistano ir Irano pasienio konfliktas 2023 m. gegužės mėn. Gegužės 27 d. Afganistano Islamo Emyrato ginkluotosios pajėgos ir Irano pasieniečiai susirėmė Afganistano ir Irano pasienyje tarp Afganistano Nimruzo provincijos Kango apskrityje Afganistano pietvakariuose ir Irano Sistano bei Beludžestano provincijos. Po trumpo susirėmimo abi pusės deeskalavo situaciją.
Irano teisės į Helmando vandenį
thumb|270px|Sistano ir Helmando upės baseinas Irano ir Afganistano ginčai dėl teisių į Helmando upės vandenį pirmą kartą kilo XVIII a. septintajame dešimtmetyje, o vėl įsiplieskė po to, kai 1896 m. pasikeitė upės tėkmė. 1939 m. abiejų šalių karaliai pasirašė susitarimą dėl vandens teisių pasidalijimo, kuris buvo pasirašytas, bet taip ir neratifikuotas. Pagal 1973 m. abiejų šalių ministrų pirmininkų sutartį Iranui kasmet turėtų atitekti 820 mln. kubinių metrų upės vandens. Iki 1979 m., kai Irane įvyko Irano revoliucija, o į Afganistaną įsiveržė Sovietų Sąjunga, teisės į vandenį buvo labai svarbus abiejų tautų tarpusavio santykių klausimas. Ašrafo Ganio prezidentavimo laikotarpiu Afganistanas pradėjo statyti daug naujų užtvankų, pavyzdžiui, Salmos užtvanką per Harirudo upę ir Kamal Chano užtvanką per Helmando upę. Su Talibanu susijęs istorikas Mustafa Hamidas teigė, kad Kamal Chano užtvanka buvo specialiai sukurta Amerikos vyriausybės, siekiant apsunkinti būsimus Irano ir Afganistano santykius, ir nebuvo naudinga Afganistanui. 2023 m. gegužės 18 d. Irano prezidentas Ebrahimas Raisis įspėjo Talibaną nepažeisti Irano teisių į Helmando upės vandenį, ragindamas įgyvendinti 1973 m. sutartį.
Irano ir Talibano santykiai
Istoriškai santykiai tarp Irano, daugiausia šiitų šalies, ir Talibano, kuriame dominuoja sunitų fundamentalistai, buvo labai nepastovūs. 1996-2001 m. Talibanui valdant Afganistaną, per incidentą, kurį pasmerkė Talibanas, buvo nužudyta 10 Irano diplomatų ir Irano žurnalistas iš konsulato Mazar-i Šarife. Dėl to Iranas pradėjo karinę mobilizaciją, kuri buvo išspręsta tarpininkaujant Jungtinėms Tautoms. 2001 m. JAV invazijos į Afganistaną metu Iranas bendradarbiavo su JAV pajėgomis, o Irano specialiosios pajėgos rėmė Šiaurės aljansą Herato sukilimo metu.
Po 2002 m. Džordžo V. Bušo kalbos apie "blogio ašį" Iranas pagerino santykius su Talibanu. Karo metu JAV, Jungtinė Karalystė ir Afganistano Islamo Respublika kaltino Iraną, kad šis teikia prieglobstį ir materialinę paramą Talibanui. 2017 m. Afganistano Islamo Respublika apkaltino Iraną, kad šis padeda Talibanui vykdyti puolimą prieš Afganistano vyriausybės pajėgas Vakarų Afganistane, ir teigė, kad Iranas bandė sugriauti užtvanką Herato provincijoje. Iranas atmetė visus kaltinimus dėl paramos Talibanui teikimo.
2021 m. viduryje Talibanas, tariamai remiamas Irano, atkūrė savo valdžią Afganistane po JAV pasitraukimo iš šalies. 2021 m. gruodžio 1 d. įvyko 2021 m. Afganistano Islamo Emyrato ir Irano Islamo Respublikos susirėmimai. Abi pusės tai pavadino nelaimingu atsitikimu.
Susirėmimai
Abiejų pusių paskelbti oficialūs pareiškimai apie tai, kaip įvyko susirėmimai, labai skyrėsi, ir kiekviena pusė kaltino kitą. Afganistano gynybos ministerijos atstovas spaudai Inayatullah Khwarazmi pareiškė: "Šiandien, deja, dar kartą Nimrozo provincijos Kang rajono pasienio teritorijoje Irano kariai šaudė, [ir] kilo konfliktas...": "Talibano pajėgos, nesilaikydamos tarptautinių įstatymų ir geros kaimynystės principų, pradėjo šaudyti į Sasulio kontrolės postą ... ir sulaukė ryžtingo atsako".
Pasak Irano naujienų agentūros "Tasnim", susirėmimai prasidėjo, kai grupė ginkluotų narkotikų kontrabandininkų bandė kirsti Irano teritoriją ir Irano pajėgos juos apšaudė. Vietinės Talibano pajėgos, nežinodamos, kas vyksta, manė, kad Irano pajėgos puola jas, ir įvyko susirėmimas. Tada Talibano pajėgos bandė pulti pasienio kaimus Sasuli, Hatam ir Makaki, tačiau buvo atremtos.
Irano pasienio apsaugos pajėgos per susirėmimus panaudojo artileriją, tačiau paneigė teiginius dėl raketų panaudojimo.
Pasekmės
Gegužės 28 d. Iranas vėl atidarė sieną su Afganistanu ties Abrišamo tiltu, kuris anksčiau buvo uždarytas dėl susirėmimų.
"Šiuo metu neturime jokių problemų. Pasienio perėja yra atvira kelionėms ir joje ramu".
Talibano pareigūnai ragino spręsti problemas diplomatijos keliu, teigdami, kad pasienyje kilusios problemos jau išspręstos, o Afganistano užsienio reikalų ministerija pridūrė, kad šalis neketina konfliktuoti su Iranu. Užsienio reikalų ministerijos atstovo spaudai pavaduotojas Zia-Ahmad Takal pareiškė:
Britų biblioteka
Britų biblioteka  – didžiausia valstybinė biblioteka Jungtinėje Karalystėje, įsikūrusi Kamdene, Londone. Tai didžiausia biblioteka pasaulyje pagal sukauptą fondą. Britų bibliotekoje saugomi visų Jungtinės Karalystės teritorijoje išleidžiamų leidinių privalomieji egzemplioriai. Bibliotekos veiklą reguliuoja Jungtinės Karalystės kultūros, medijos ir sporto departamentas.
Afganistano ir Irano konfliktas (2023)
Pasekmės
"Nenorime, kad santykiai su kaimyninėmis šalimis pablogėtų ... Afganistano Islamo Emyratas niekada nepritaria eskalacijai".
Britų biblioteka
Istorija
1973 m. liepos 1 d. pagal 1972 m. Britanijos bibliotekų aktą, nuo Britų muziejaus atskirta ir oficialiai įkurta Britų biblioteka. 1998 m. birželio 25 d. Karalienė Elžbieta II oficialiai atidarė dabartinį bibliotekos pastatą, kuris įtrauktas į architektūros saugomų objektų sąrašą.
Nuo 2008 m. reto naudojimo kolekcijos perkeltos į filialą Boston Spa (Lidso priemiestis, Vakarų Jorkšyras).
Afganistano ir Irano konfliktas (2023)
Pasekmės
Talibano ministro pirmininko politinės komisijos nariai, reaguodami į susirėmimus, taip pat ragino palaikyti gerus santykius su Iranu. Be to, Afganistano reikalų patikėtinis Islamabade Sardaras Ahmadas Chanas Šakibas (Sardar Ahmad Khan Shakib) pareiškė:
Kembridžo universiteto biblioteka
Kembridžo universiteto biblioteka – didžiausia biblioteka Kembridže, Anglijoje, Jungtinėje Karalystėje. Viena iš 114 bibliotekų, priklausančių Kembridžo universitetui.
Istorija
thumb|left|Senasis bibliotekos pastatas
XX a. pradžioje smarkiai išsiplėtus bibliotekos kolekcijai, priimtas sprendimas statyti naują bibliotekos pastatą. 1931 m. pagal architekto Džailzo Gilberto Skoto parengtą projektą pradėtas statyti naujasis bibliotekos kompleksas. 1934 m. statybų darbai užbaigti. Didžiausią dalį naujojo pastato statybai skyrė JAV filantropas Džonas Deivisonas Rokfeleris.
2010 m. birželį bibliotekai gavus 1,5 mln. £ paramą pradėtas senųjų religinių ir mokslinių raštų skaitmeninės bibliotekos kūrimo projektas.
Andropauzė
Andropauzė – ne visus vyrus kamuojantis reiškinys panašus į menopauzę, paprastai pasireiškiantis 48–70 gyvenimo metais. Organizmo pokyčiai ne tokie ryškūs kaip moterų. Tai siejama su palaipsniu testerono lygio mažėjimu nuo maždaug 40 m. Susilpnėjus lytinių liaukų veiklai, kraujyje sumažėjus vyriškų lytinių hormonų, sutrinka vidaus sekrecijos liaukų veikla. Gali susilpnėti lytinis potraukis ir pajėgumas (pasireiškia erekcijos sutrikimais, gali būti reikalinga ilgesnė stimuliacija erekcijai pasiekti preliudijų metu). Gali susitraukti lytiniai organai (varpa, kapšelis). Antrinių lytinių požymių raiška taip pat gali susilpnėti (nebe toks žemas balsas, suletėjęs veido plaukų, raumenų masės augimas. Tačiau vyrų savijautai andropauzė paprastai neturi tokios įtakos kaip moterims menopauzė, nors dalį vyrų kamuoja depresija, nuovargis, dirglumas, nuotaikų kaita, nemiga, baimė, silpsta atmintis.
Eric Davis
Atlikėjas gimė Dorothy Walker ir Bobby Davis šeimoje. Eriko tėvas įkvėpė sūnų muzikai. Sulaukęs penkerių jis jau mokėjo groti. Būdamas dešimties metų, atlikėjas reguliariai pasirodydavo Čikagos scenoje kaip būgnininkas. Junioras Wellsas, Buddy Guy, BB King – tai atlikėjai, kurie Ericą Davisą pakvietė groti vienoje scenoje. Čikagos bliuzas ir nepriekaištingai gitara grojantis Buddy Guy paskatino Ericą išmokti groti gitara. Po kelerių metų E. Davisas perprato gitaros subtilybes ir pradėjo rengti koncertus visame pasaulyje. 2009 metais Erikas Davisas ir muzikantas Luco Giordano (Italija) surengė koncertą Kaune, laisvalaikio namuose „Nautilus“.
Čikagos bliuzo klubuose atlikėjas koncertuoja su grupe „The Troublemakers“.
Nuorodos
http://www.myspace.com/ericguitardavis
Asiūklės apylinkė
Asiūklės apylinkė – Lietuvos TSR administracinis-teritorinis vienetas pietų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Gudelių valsčiuje, 1950 m. priskirta naujam Prienų rajonui. Panaikinta 1954 m. gegužės 25 d. prijungiant prie Naujosios Ūtos apylinkės.
Brinkenų koplyčia
Koplyčia stovi kairiajame Abavos upės krante, už tilto per Rambulio upelį. Tai apvalus pastatas su kupoliniu stogu, keturių kolonų portiku. Statinio architektūrai būdingi perėjimo nuo baroko prie klasicizmo bruožai. Barokas pasireiškia pastato detalių išplanavime ir apdailoje – karnizų formose ir kolonų kapiteliuose. Klasicizmui būdingas pastato išplanavimas ir kolonų portikas.
Sklando legendos, kad po koplyčia yra tikras kapas, kuriame buvo palaidoti balzamuoti Brinkenų šeimos nariai ir jų brangenybės, kurios dar nesurastos, o po Abava padarytas požeminis perėjimas į koplyčią.
Koplyčios pašonėje buvo 1905 m. revoliucionierių bausmių vykdymo vieta. 1924 m. koplyčia buvo išniekinta. Ji buvo paskelbta saugoma kaip architektūros paminklas dar 1933 m.
Bregalnica
Bregalnica  – antra pagal ilgį Makedonijos upė, prasidedanti kalnuose prie Delčevo miesto ir tekanti pro Makedonijos Kamenica, Kočanio, Vinica ir Štipo miestus, kol įteka į Vardarą ir Egėjo jūrą.
Bregalnica yra viena labiausiai užterštų upių Makedonijoje, nes teka pro miestus kurių fabrikai atliekas išpila į upę, taip pat daug atliekų išmetama ryžių laukuose prie Kočanio miesto.
Dailusis čiuožimas 2010 m. žiemos olimpinėse žaidynėse
thumb|right|200px|[[Dailusis čiuožimas|Dailiojo čiuožimo emblema 2010 m. olimpinėse žaidynėse.]] Dailiojo čiuožimo rungtys 2010 m. žiemos olimpinėse žaidynėse vyko „Pacific Coliseum“ arenoje. Varžybos prasidėjo vasario 14 ir baigėsi vasario 27 d. Sportininkai varžėsi keturiose kategorijose: vyrų ir moterų vienetuose, porų čiuožime ir šokiuose ant ledo.